
ПРОПОЗИЦИЈЕ У СИСТЕМУ ШКОЛСКИХ СПОРТСКИХ ТАКМИЧЕЊА
СРЕДЊЕ ШКОЛЕ
(футсал, кошарка, одбојка, рукомет, атлетика, стони тенис, пливање, стрељаштво, спортска гимнастика, ватерполо, џудо, карате, баскет 3 на 3, оријентиринг)
 2026
ОПШТИ ПОЈМОВИ

Утврђивање идентитета:

Играч – редован ученик школе, чији се идентитет потврђује сликом, са два печата преко слике, у спортској књижици, на списку играча потписаним од стране директора школе и важећим лекарским прегледом у књижици или на папиру (на увид), не старијим од 6 месеци;
Професор (наставник) физичког васпитања, води појединце и екипу школе у којој је запослен и одговоран је за њихове поступке на такмичењима, а свој идентитет потврђује легитимацијом за професоре (наставнике), овереном печатом и потписом директора школе.
Организатори:

Актив професора физичког васпитања (у даљем тексту Актив) организује такмичења на нивоу школе, именује судије (професоре) на међуодељенским такмичењима и одлучује о систему такмичења (лига или куп) унутар међуодољенских такмичења. Носиоци активности су професори физичког васпитања, а за реализацију система такмичења је одговоран директор школе који доноси календар школских такмичења, а на предлог Актива, који се руководи предлогом Календара градских такмичења;
Службено лице – лице задужено за организацију и спровођење школских спортских такмичења на општинском нивоу, које именује организатор градских такмичења, а на општинама на којима не функционише општински спортски савез;

Општински спортски савез - организатор такмичења на општинском нивоу које се одвија по куп систему. Најкасније 7 дана по завршетку општинског првенства доставља Извештај Београдској асоцијацији за школски спорт који обавезно садржи: сатницу, датум и место, службене резултате утакмица и шеме куп система за све категорије са потписима професора, оверен печатом и потписом секретара савеза;

Београдска асоцијација за школски спорт  је организатор градских такмичења која се играју по куп систему и лига систему (кошарка, одбојка, рукомет, футсал, баскет 3 на 3 и ватерполо), а према званичним правилима републичких гранских савеза. Обезбеђује званичну лопту за трећи степен такмичења, дипломе, медаље и пехаре освајачима I, II и III места.

Окружни савези су организатори међуокружних такмичења а Савез за школски спорт Србије је организатор републичких такмичења, која се одвијају према правилима Савеза за школски спорт Србије.
Остали појмови:
Отворено првенство је такмичење на које школе могу да се пријаве без предходно организованог Општинског нивоа такмичења.
Куп систем  се игра по систему елиминације. Победник наставља такмичење а поражени завршава такмичење.

Лига систем  такмичења је организован у четири групе (А,Б,Ц и Д). Сваку групу чине три, четири или пет екипа у зависности од броја пријављених екипа. У групној фази такмичења игра се по принципу свака екипа са сваком. 
Даљи пласман групне фазе такмичења остварују две првопласиране екипе по принципу: 
А1-Б2, Ц1-Д2, Б1-А2, Д1-Ц2  четвртфинале такмичења

 (А1-Б2) – (Ц1-Д2) и (Б1-А2) – (Д1-Ц2)  полуфинале такмичења 
Поражени играју за треће место, победници за прво.

Бодовање за пласман екипа по групама се одређује на следећи начин:

Свака победа у групној фази доноси 2 поена. 

Уколико две екипе имају исти број поена, бољи пласман заузима екипа која је била боља прилоком њиховог  међусобног такмичења. 
Ако три екипе имају исти број поена одлучује боља (гол, кош, сет, поен) разлика између тих екипа.  

Списак играча (такмичара) – списак ученика школе који садржи назив школе, име и презиме ученика, разред и одељење ученика, датум рођења ученика и број из матичне књиге ученика;

Календар школских такмичења (сатница, место и датум) мора бити истакнут на огласној табли школе и достављен организатору Општинског такмичења најмање 7 дана пре почетка школског првенства;
Судија је лиценцирано лице које спроводи правила такмичења делегирано од стране градског гранског савеза;

Техничко лице за спорт је делегирано лице од стране градског гранског савеза које контролише опште услове такмичења у датом спорту и присутно је на свим такмичењима градског нивоа;

Неспортско понашање учесника на такмичењу (ученика, професора, навијача, родитеља) која за последицу има искључење на спортском догађају (удаљење из спортског објекта за родитеље и навијаче), то искључење (удаљење) има дејство током целог такмичарског дана.

Неовлашћено фотографисање и снимање није дозвољено током такмичења.
Право наступа имају:
	Категорија
	Право наступа

	ученици I- IV р. средње школе
	Ученици и ученице који у текућој школској години напуне 19 година и млађе

	ученици I-III р. средње школе
(у спортовима у којима се одржава светско првенство)
	Ученици и ученице који у текућој школској години напуне 18 година и млађе


Право наступа на такмичењима имају само редовни ученици по правилима Савеза за школски спорт Србије.

Један ученик/ученица има право наступа само у једној старосној категорији у оквиру исте гране спорта (осим у тлетици – штафета).

· У зависности од услова такмичења и закупа објекта, организатор задржава право да скрати време трајања утакмице, или, услед кашњења, дисквалификује екипу или појединца из даљег такмичења.
· Антидопинг контрола се може вршити на свим такмичењима из програма Савеза за школски спорт Србије у складу са правилима Антидопинг агенције Србије. Антидопинг агенција Србије може вршити антидопинг контролу на било ком такмичењу из ових Пропозиција без обавезе да о томе унапред обавести Такмичарску комисију, организатора такмичења или учеснике такмичења. Сви учесници такмичења су дужни да у потпуности сарађују са представницима АДАС.
Бодовање:

Све средње школе ће бити бодоване на основу свог учешћа и резултата на градском такмичењу, које су остварили у текућој школској години.

Бодовање ће се вршити на следећи начин:

· 1 место на екипном такмичењу – 15 бодова

· 2 место на екипном такмичењу – 10 бодова

· 3 место на екипном такмичењу – 5 бодава
· 1 место на појединачном такмичењу – 5 бодова

· 2 место на појединачном такмичењу – 3 бода

· 3 место на појединачном такмичењу – 1 бод

· Учешће на градском школском такмичењу у екипној конкуренцији – 5 бодова

· Учешће на градском школском такмичењу у појединачној конкуренцији – 1 бод

Ф У Т С А Л
Учесници:

Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења
· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 5 ученика/ученица. Капитени екипа, које одабере професор, наизменично бирају чланове својих екипа. 

2. међуодељенско такмичење – екипе броје 10 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама.
· Такмичење се одржава по куп систему.

Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава а екипа броји до 10 ученика/ученица.

· Такмичење се одржава по куп или лига систему.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси пријаву на такмичење (оверено и потписано од директора школе).

Даљи пласман

Првопласиране и другопласиране екипе са Градског првенства ученика и ученица I-IV разреда стичу право учешћа на Међуокружном такмичењу одакле само првопласирана екипа иде на Републичко такмичење.
Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

2. ПРАВИЛА

· Екипа броји 10 ученика/ученица, а у терену игра 5 играча (4 играча + голман);
· Утакмице се играју са лоптом са тегом, величине 4;
· Екипу води један професор (наставник);
· За први степен такмичења и други степен такмичења трајање утакмица се ограничава на 2x12 минута „прљаве игре“
;
· За трећи степен такмичења трајање утакмице је за ученике 2х15 минута „прљаве игре“, а за ученице 2х12 минута „прљаве игре“;
· Дозвољен је један time-out по полувремену;
· У случају нерешеног резултата, изводе се по 3 пенала наизменично. Сви играчи заједно са изменама имају право да шутирају пенале. Уколико је и даље нерешено после три пенала приступиће се шутирању по једног пенала докле год се деси да једна екипа промаши, а друга погоди. Сваки ударац изводи различит играч из екипе, докле год се не направи круг, тек онда неки играч може да шутира по други пут. Уколико пре извођења пенала једна екипа има више играча заједно са резервама у тиму од друге, мораће да смањи број играча и уједначи их са противничком екипом. 
· Кумулирани прекршаји се односе на све прекршаје који се санкционишу директним слободним ударцем. Првих пет прекршаја кумулираних од стране једне екипе, за време сваког полувремена, треба да буду нотирани у записнику. Првих пет кумулираних прекршаја учињених од стране једне екипе за време било ког полувремена, могу се штитити живим зидом на удаљености од 5 метара од лопте. Код шестог и сваког следећег кумулираног прекршаја, ударац се изводи са обележене беле тачке која је 10 метара од гола.
· Пенал се изводи са 6 метара удаљеност;
· На трећем степену такмичења Фудбалски савез Београда одређује и записничара.
· Утакмица се региструје у корист противника са 3:0 у следећим случајевима:

· Ако екипа из неоправданих разлога није наступила;

· Ако екипа одбије да одигра утакмицу; 

· Ако екипа наступи са чланом екипе који није правилно регистрован; 

· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
К О Ш А Р К А

Учесници:
Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 5 ученика/ученица. Капитени екипа, које одабере професор, наизменично бирају чланове својих екипа,
2. међуодељенско такмичење – екипа броји до 12 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама.
· Такмичење се одржава по куп систему.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава а екипа броји до 12 ученика/ученица.

· Такмичење се одржава по куп или лига систему.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси пријаву на такмичење (оверено и потписано од директора школе).
Даљи пласман:

Првопласиране и другопласиране екипе I-IV разреда са Градског првенства стичу право учешћа на Међуокружном такмичењу, одакле само првопласирана екипа иде на Републичко такмичење. 
Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња
Екипе су на Међуокружном и Републичком такмичењу састављене од 10 ученика/ученица.

2. ПРАВИЛА

· Екипа броји до 12 ученика/ученица, а у терену игра 5 играча;
· Ученици играју са лоптом величине 7 а ученице са лоптом величине 6;
· Екипу води један професор (наставник);
· За први степен такмичења трајање утакмица се ограничава на 4x5 минута „прљаве игре“;
· За други и трећи степен такмичења трајање утакмице је 4x8 минута „прљаве игре“;
· Последњи минут сваке четвртине мери се по правилима „чисте игре“, односно зауставља се време приликом сваког прекида;
· Дозвољен је један time-out по полувремену, током којег се време зауставља;
· У свим категоријама дозвољена је П/Р игра као и зонска одбрана;
· У случају нерешеног резултата игра се продужетак од 2 минута који игра по правилима „чисте игре“;
· После 4 екипне грешке, тим улази у бонус и свака следећа се кажњава са 2 слободна бацања противничке екипе;
· На трећем степену такмичења Кошаркашки савез Београда одређује и записничара;
· Утакмица се региструје у корист противника са 20:0 у следећим случајевима:

· Ако екипа из неоправданих разлога није наступила,
· Ако екипа одбије да одигра утакмицу,
· Ако екипа наступи са чланом екипе који није правилно регистрован,
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).

О Д Б О Ј К А

Учесници:
Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 6 ученика/ученица. Капитени екипа, које одабере професор, наизменично бирају чланове својих екипа. 

2. међуодељенско такмичење  - екипе броје до 12 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама. 
· Такмичење се одржава по лига или куп систему.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава а екипа броји до 12 ученика/ученица.

· Такмичење се одржава по лига систему

Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси на такмичење (оверено и потписано од директора школе).

Даљи пласман:

Првопласиране и другопласиране екипе I-IV разреда са Градског првенства стичу право учешћа на Међуокружном такмичењу, одакле само првопласирана екипа иде на Републичко такмичење.
Екипе су на Међуокружном и Репибличком такмичењу састављене од 10 ученика/ученица.

Сви ученици/це који су остварили даљи пласман на медђуокружно или републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

3. ПРАВИЛА

· Све утакмице се играју у два добијена сета до 21. Уколико је резултат 1:1 у сетовима, трећи сет се игра до 15;
· Утакмице се играју са лоптом величине 5 
· Екипу води један професор (наставник);
· Екипа броји до 12 ученика/ученица;
· Дозвољен је један time-out по сету;
· Утврђена је следећа висина мреже: 

· ученице 224цм    
· ученици 243цм

· На Градском првенству Одбојкашки савез Београда одређује и записничара;
· Утакмица се региструје у корист противника са 2:0 (25:0, 25:0) у следећим случајевима:
· Ако екипа из неоправданих разлога није наступила,
· Ако екипа одбије да одигра утакмицу,
· Ако екипа наступи са чланом екипе који није правилно регистрован,
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
Р У К О М Е Т

Учесници:

Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 7 ученика/ученица. Капитени екипа, које одабере професор, наизменично бирају чланове својих екипа. 

2. међуодељенско такмичење – на овом нивоу екипа броји до 14 ученика/ученица
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама.
· Такмичење се одржава по куп систему.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава а екипа броји до 14 ученика/ученица.

· Такмичење се одржава по лига систему

Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси пријаву на такмичење (оверено и потписано од директора школе).

Даљи пласман:

Првопласиране и другопласиране екипе са Градског првенства ученика I-IV разреда стичу право учешћа на Међуокружном такмичењу, одакле само првопласирана екипа иде на Републичко такмичење.

Сви ученици/це који су остварили даљи пласман на међуокружно или републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

Екипе су на Међуокружном и Репибличком такмичењу састављене од 12 ученика/ученица.

2. ПРАВИЛА

· Екипе броје до 14 ученика/ученица;
· Утакмице се играју са лоптом величине 3;
· Екипу води један професор (наставник);
· За први степен такмичења трајање утакмица се ограничава на 2x10 минута „прљаве игре“;
· За други степен такмичења трајање утакмица се ограничава на 2x12 минута „прљаве игре“ за ученике и 2x10 минута „прљаве игре“ за ученице;
· За трећи степен такмичења трајање утакмице се ограничава на 2x15 минута за ученике и 2x12 минута „прљаве игре“ за ученице;
· Дозвољен је један time-out по полувремену;
· У случају нерешеног резултата, изводе се по 5 седмерца наизменично. Сви играчи заједно са изменама имају право да шутирају седмерце. Уколико је и даље нерешено после три седмерца приступиће се шутирању по једног седмерца докле год се деси да једна екипа промаши, а друга погоди. Сваки ударац изводи различит играч из екипе, докле год се не направи круг, тек онда неки играч може да шутира по други пут. Уколико пре извођења седмераца једна екипа има више играча заједно са резервама у тиму од друге, мораће да смањи број играча и уједначи их са противничком екипом;
· На Градском првенству Рукометни савез Београда одређује и записничара;
· Утакмица се региструје у корист противника са 10:0 у следећим случајевима:

· Ако екипа из неоправданих разлога није наступила,
· Ако екипа одбије да одигра утакмицу,
· Ако екипа наступи са чланом екипе који није правилно регистрован,
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).

А Т Л Е Т И К А

Учесници:

Првенство се организује у две такмичарске категорије:

1. Ученици I-IV разреда
2. Ученице I-IV разреда
ДИСЦИПЛИНЕ, ПРОПОЗИЦИЈЕ И ПРАВИЛА 

1. ДИСЦИПЛИНЕ

Ученици: 100м, 400м, 1000м, штафета 4х100м (само чланови екипа), скок увис, скок удаљ, бацање кугле (6кг), 

Ученице: 100м, 400м, 800м, штафета 4х100м (само чланови екипа), скок увис, скок удаљ, бацање кугле (4кг), 
2. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то унутародељенско и међуодељенско такмичење.
1. унутародељенско такмичење - учествују сви ученици/ученице једног одељења у свим дисциплинама (нема штафетног трчања) и боре се за појединачан пласман. Првопласирани ученици/ученице у свакој дисциплини улазе у екипу одељења, с тим што за потребе штафете професор одређује учеснике;
2. међуодељенско такмичење – учествују екипе одељења
Други степен такмичења

· Други степен такмичења представља Општинско првенство. Право учешћа имају школе (са својим најбољим екипама које представљају репрезентације школе у свакој категорији) у којима је претходно одржано Школско првенство, у складу са овим Пропозицијама, а према условима које школа има. Уколико општина нема услова за одржавање такмичења потребно је да се на време обрати Атлетском савезу Београда за помоћ у одржавању такмичења, јер је општинско првенство обавезно као и за све друге спортове са циљем да се омогући учешће што већег броја ученика-ца.
Пријаву школе за општинско првенство подноси Актив организатору Општинског такмичења најмање 7 дана пре почетка Првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава.
· Ако није одржано општинско такмичење пријављивање на градско се не дозвољава.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења, а обавезно садрже: назив школе, име и презиме ученика/це, разред и одељење, број из матичне књиге, датум рођења и дисциплину у којој наступа.

          Даљи пласман:

Првопласирани и другопласирани појединци и екипе у категорији ученика/ученица од I до IV разреда са Градског првенства стичу право учешћа на Међуокружном такмичењу, одакле само првопласирани појединац и екипа иду на Републичко такмичење.
Уколико је првопласирани и другопласирани појединац члан првопласиране или другопласирасне екипе, Организатор има право пријављивања трећепласираног или четвртопласираног појединца у тој категорији.
Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

3. ПРАВИЛА

· Један ученик/ученица има право наступа само у једној дисциплини и штафети;
· Ученици/ученице који наступају на 800м и 1000м немају право наступа ни у једној другој дисциплини;
· У техничким дисциплинама (скок у даљ и бацање кугле) на школским првенствима, сви ученици имају право на три покушаја;
· Сви постигнути резултати рачунају се за појединачни пласман;
· За екипни пласман бодују се резултати чланова екипа тако да најбољи резултат добија онолико бодова колико је пријављено екипа;
· Екипу чини максимално 10 такмичара, по један такмичар у свакој дисциплини, плус штафета;
· У дисциплини штафете 4x100m могу учествовати само чланови екипе. Није дозвољено појединачно пријављивање;
· Чланови екипа морају имати адекватну спортску опрему;
· Такмичар који не заврши такмичење, не добија бодове;
· Сваки следећи резултат добија бод мање од претходног;
· Сабирањем остварених бодова ученика/ученица једног одељења добија се укупан збир бодова;
· Бодовање екипа се врши на следећи начин: уколико има 10 пријављених екипа, првоплаасирани у дисциплини добија 10 бодова, другопласирани 9 бодова и тако до последњег који добија 1 бод. Ако се такмичар појави на старту своје дисциплине, али из било ког разлога не заврши такмичење, екипа добија 0 бодова (дисквалификација на старту трке, дисквалифакција штафете, неисправни скокови или бацања). Уколико се представник екипе у једној дисциплини  не појави на старту једне дисциплине, екипа губи право бодовања и рангирања (екипа се искључује из даљег такмичења). Победник је она екипа чији такмичари сакупе највећи број бодова. У случају једнаког броја бодова, боља је екипа која има више првопласираних, другопласирани, трћепласираних... места. У случају подударања пласмана, екипног првака одлучује боље пласирана шатафета;

· У првом степену такмичења екипа одељења која оствари највећи збир бодова је екипни победник школског првенства;
· Појединачни победници првог степена такмичења у свакој дисциплини улазе у састав репрезентације школе у својим категоријама, које стиче право учешћа на другом степену такмичења;
· Појединачни и екипни прваци другог степена такмичења у свакој дисциплини по категорији стичу право учешћа на трећем степену такмичења. Другопласирани појединци имају право наступа ако је првопласирани појединац члан првопласиране екипе;
· У трећем степену такмичења, првопласирани ученици/ученице у свакој дисциплини добијају титулу првака града у одговарајућој дисциплини. Сабирањем остварених бодова ученика/ученица једне екипе добија се укупан збир бодова. Екипа која оствари највећи збир бодова је екипни победник Градског првенства у атлетици.
С Т О Н И   Т Е Н И С
Учесници:
Првенство се организује у две такмичарских категорија:
1. Ученици I-IV разреда
2. Ученице I-IV разреда 
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у стоном тенису је отворено првенство.
Даљи пласман:
Првопласиране екипе и појединци стичу право учешћа на Републичком такмичењу.
Уколико је првопласирани појединац члан првопласиране екипе, организатор има право пријављивања другопласираног појединца у тој категорији.

Сви ученици/це који су остварили даљи пласманна републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.
3. ПРАВИЛА
· Екипа се састоји од два играча - играчице и једне резерве;
· Такмичење се одржава у екипној и појединачној конкуренцији;
· Свака школа може да пријави највише по четири ученика/ученице – укупно осам такмичара;
· Играчи који су се такмичили у појединачној имају право да се такмиче и у екипној конкуренцији;
· У списку играча потребно је заокружити број испред имена тројице ученика, тј. три ученице, који ће чинити екипу, ако је пријављен максималан број такмичара;
· Такмичење се одвија по групама;
· Број и састав група одређује се по приспећу пријава и утврђивању броја пријављених екипа и појединаца;
· Најбоља екипа и најбољи појединац из сваке групе наставља такмичење системом елиминације;
· Сви мечеви се играју у два добијена сета. Играч има право на time-out у сваком сету у трајању од 1 минута. Прекид може да затражи и професор.
· Меч  се региструје у корист противника са 2:0 у следећим случајевима:

· Ако екипа или појединац из неоправданих разлога није наступила;

· Ако екипа или појединац одбију да одиграју утакмицу; 

· Ако екипа наступи са чланом екипе који није правилно регистрован;
· Ако меч буде прекинут кривицом једне од екипа или појединца (изазивање нереда на терену, улазак навијача за време меча).
П Л И В А Њ Е
Учесници:
Првенство се организује у две такмичарске категорије:

1. Ученици I-II разреда
2. Ученице I-II разреда
3. Ученици III-IV разреда
4. Ученице III-IV разреда
ДИСЦИПЛИНЕ, ПРОПОЗИЦИЈЕ И ПРАВИЛА 

1. ДИСЦИПЛИНЕ

Такмичарске дисциплине су: 
1. краул, 100 метара 

2. прсно, 100 метара 

3. леђно, 100 метара 

4. делфин, 100 метара 

2. ПРОПОЗИЦИЈЕ

Први степен такмичења

· Првенство Града у пливању је отворено првенство.
Даљи пласман
Првопласирани такмичари стичу право учешћа на Републичком такмичењу. Другопласирани и трећепласирани такмичари немају право даљег учешћа на такмичењима.

Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

3. ПРАВИЛА
· Један такмичар не може наступати у више дисциплина, а број такмичара по дисциплини није ограничен;
· У категорији ученица такмичарке морају носити једноделни купаћи костим (према пропозицијама FINA).
С Т Р Е Љ А Ш Т В О
Учесници:
Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у стрељаштву је отворено првенство.
Даљи пласман:
Првопласиране екипе и појединци стичу право учешћа на Републичком такмичењу.
Уколико је првопласирани појединац члан првопласиране екипе, организатор има право пријављивања другопласираног појединца у тој категорији.
Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

3. ПРАВИЛА

· Такмичење се организује у екипној и појединачној конкуренцији,
· Број такмичара у појединачној конкуренцији је неограничен,
· Екипа се састоји од три такмичара/такмичарке и сва три појединачна резултата се рачунају за екипни пласман,
· Свака школа може да пријави једну екипу у мушкој и једну екипу у женској конкуренцији,
· Пуцање је довољено и са ваздушним пушкама са продуженим цевима;
· Пуца се из ваздушних пушака серијске производње - стојећи став без наслона,
· Сваки такмичар пуца 20 хитаца (дијабола) за резултат – по 2 дијаболе у меч мету,
· Пуца се дијаболама слободног избора, а сви такмичари који немају своје, користе дијаболе које обезбеди организатор,
· Број пробних хитаца је неограничен, али време гађања је ограничено на 30 минута.
С П О Р Т С К А   Г И М Н А С Т И К А
Учесници:
Првенство се организује у две такмичарске категорије:

1. Ученици I-IV разреда
2. Ученице I-IV разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у гимнастици је отворено првенство.
Даљи пласман:
Првопласиране и другопласиране екипе на Градском такмичењу, стичу право учешћа на Међуокружном такмичењу.
Два најбоље пласирана појединца на Градском такмичењу стичу право учешћа на Међуокружном такмичењу.
Уколико је првопласирани и другопласирани појединац члан првопласиране или другопласирасне екипе, Организатор има право пријављивања трећепласираног или четвртопласираног појединца у тој категорији.
Првопласирана екипа и два најбоље пласирана појединца (ако нису чланови првопласиране екипе), стичу право да учествују на Републичком такмичењу.

Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.
3. ПРАВИЛА
· Градско такмичење се организује у екипној и појединачној конкуренцији;
· Екипу чине 4 такмичара/такмичарке;
· Свака екипа мора да има једнобразну опрему;
· Једна школа може имати само једну екипу по категорији анеограничен број такмичара/такмичарки у једној категорији;
· За пласман екипа рачунају се три најбоље пласирана такмичара, а такмичење се одвија у обавезним саставима;

· Програм такмичења по категоријама је следећи:
· ученици: партер, прескок, карике, вратило, коњ са хватаљкама или разбој,
· ученице: партер, прескок, разбој – вратило, греда;
· Приликом пријаве, професори су дужни да наведу за које се справе определила екипа или појединац, с обзиром на то да се такмичење ученика одржава у петобоју, а такмичење ученица у четворобоју.
В А Т Е Р П О Л О
Учесници:
Првенство се организује у једној такмичарске категорији:

1. Ученици и ученице I–IV разреда (екипе могу бити мешовите).
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у ватерполу је отворено првенство.
        Даљи пласман:

Нема републичко такмичење.
2. ПРАВИЛА

· Екипу води један професор (наставник);
· Првенство је организовано по куп систему;
· Трајање утакмице је 2x12 минута (прљаво);
· Екипе могу бити мешовите (заступљени ученици оба пола);
· Право наступа има 13 играча и школа може да пријави само једну екипу;
· Утакмице суди један судија Ватерполо савеза Београда. 

Џ У Д О

Учесници:
Првенство се организује у осам такмичарских категорија:

1. Ученици I– II разреда
2. Ученице I– II разреда
3. Ученици III-IV разреда
4. Ученице III-IV разреда
Тежинске категорије биће достављене на Позиву за такмичење.

Сваки такмичар мора бити прописно одевени у складу са општим правилима IJF. 
ПРОПОЗИЦИЈЕ И ПРАВИЛА

       1. ПРОПОЗИЦИЈЕ

Први степен такмичења

· Првенство Града у џудоу је отворено првенство.
Даљи пласман:
Четири првопласирана поједица у тежинској категорији IV и V групе на Градском такмичењу, стичу право учешћа на Републичком такмичењу.

Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

2. ПРАВИЛА

· Првенства на свим такмичењима се одржавају на татами подлози, за најмање три борилишта 6х6 метара;
· Такмичаре може да пријави само школа или професор физичког васпитања. Пријаве од других лица се неће сматрати важећим;
· Првенства на свим нивоима суде судије које делегира Џудо савез Београда;
· Судије су у обавези да на терен изађу у судијској опреми;
· На свим такмичењима се воде важећи записници; 
· Оригинални примерак записника се по завршеном мечу  доставља организатору такмичења.
К А Р А Т Е

Учесници:
Првенство се организује у четрнаест такмичарских категорија (2 узрасне категорије кате појединачно и 15 тежинских категорија у борбама):
Узрасне категорије кате појединачно:

1. Група V – I и II разред 
2. Група VI – III и IV разред 
Тежинске категорије у борбама:

1. Ученице I-II -47кг 
2. Ученице I-II -54кг 
3. Ученицe I-II +54кг 
4. Ученици I-II -52кг 
5. Ученици I-II -57кг 
6. Ученици I-II -63кг 
7. Ученици I-II -70кг 
8. Ученици I-II +70кг 
9. Ученице III-IV -53кг 
10. Ученице III-IV -59кг 
11. Ученице III-IV +59кг
12. Ученици III-IV -61кг
13. Ученици III-IV -68кг
14. Ученици III-IV -76кг
15. Ученици III-IV +76кг
ПРОПОЗИЦИЈЕ И ПРАВИЛА
1. ПРОПОЗИЦИЈЕ

Први степен такмичења

· Првенство Града у каратеу је отворено првенство.
Даљи пласман:
Првопласирани и другопласирани на Градском такмичењу, стичу право учешћа на Републичком такмичењу.

Сви ученици/це који су остварили даљи пласман, МОРАЈУ да имају печат лекарског прегледа у књижици како би могли учествовати на следећем степену такмичења.

СПОРТСКА И ЗАШТИТНА ОПРЕМА: У складу са правилима борења и суђења за такмичаре, професоре, тренере и судије. За такмичаре код ученика и младића свих разреда заштитна опрема у борбама се састоји од рукавица (црвених/плавих), гума за зубе, штитника за потколенице и стопала (црвених/плавих) и штитника за тело. Код ученица средњих школа заштитна опрема се састоји од рукавица (црвених/плавих), гума за зубе, штитника за потколенице и стопала (црвених/плавих), штитника за груди и штитника за тело. Код ученица основних школа заштитна опрема се састоји од рукавица (црвених/плавих), гума за зубе, штитника за потколенице и стопала (црвених/плавих) и штитника за тело док коришћење штитника за груди није обавезно али се препоручује.
2. ПРАВИЛА

· Такмичење се одржава по КУП систему са пуним репасажем и сусретом за треће место,
· Званична лица на такмичењима обавезна су да поседују предвиђена документа и да их дају на увид делегату такмичења,
· У случају непоседовања или непотпуности докумената такмичарима и званичним лицима неће се дозволити учешће на такмичењу,
· Организатор такмичења не сноси одговорност за евентуалне повреде спортиста,

· Сатница ће се у потпуности поштовати, без могућности одступања,

· Ученици и ученице основних школа изводе предученичке, ученичке, теки и мајсторске кате и могу понављати кату у сваком трећем кругу (морају знати најмање две кате) при чему једну исту кату не могу понављати узастопно,

· Ученици и ученице средњих школа изводе ученичке, теки и мајсторске кате, у сваком кругу нова ката, с тим да у борби за медаљу могу поновити кату из елиминација, али не узастопно,

· Такмичење у катама појединачно за ученике основних школа одвија се тако што кату истовремено изводе оба такмичара (црвени и плави), након чега судије проглашавају победника,

· Борба за ученике средњих школа траје два минута, а за ученике основих школа 90 секунди. Борба може да траје краће, уколико такмичар оствари предност од 6 поена пре истека времена предвиђеног за трајање борбе. Борилиште је димензија 6х6 метара,

· Четири првопласирана учесника ће из свих група у катама и четири првопласирана ученика у свим тежинским категоријама у борбама, стичу пласман за Школско првенство Србије,

· Такмичење ће се одвијати без присуства публике,

· Приступ на пријави имају само акредитовани професори са видно истакнутом акредитацијом, у прописаној спортској опреми и са заштитном маском уз придржавање физичке дистанце,

· Приступ мерењу имају такмичари који имају наступ, професори са видно истакнутом акредитацијом, у прописаној спортској опреми и са заштитном маском уз придржавање физичке дистанце,

· Приступ паркету имају само такмичари који имају наступ, професори са видно истакнутом акредитацијом, у прописаној спортској опреми и са заштитном маском уз придржавање физичке дистанце,

· Сви такмичари који нису на борилишту обавезни су да буду у прописаној спортској опреми и са заштитном маском током целог такмичења,

· Школе су у обавези да од пријављених такмичара узму изјаве (у прилогу дописа) у складу са епидемиолошком ситуацијом (за малолетна лица потписује родитељ) и предају их делегату за време прегледа докумената,

· Организатор неће сносити никакву одговорност (у случају непоштовања сатнице, недостатка потребне документације или заштитне опреме), а то произведе последице (забрана наступа такмичара, повреде и сл.).
Б А С К Е Т   3 на 3
Учесници:
Првенство се организује у две такмичарске категорије:
1. Ученици I-IV разреда

2. Ученице I-IV разреда

ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења:
· Првенство Града у баскету 3 на 3  је отворено првенство
· Школа може да пријави само једну екипу по категорији
        Даљи пласман:

Првопласиране и другопласиране екипе I-IV разреда са Градског првенства стичу право учешћа на Међуокружном такмичењу, одакле само првопласирана екипа иде на Републичко такмичење. 

Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмиченња.

2. ПРАВИЛА

· Екипу сачињава 4 ученика-ца (3+1). Чланови екипа морају имати једнообразну адекватну спортску опрему. Није дозвољен наступ у дресовима клубова и репрезентација;
· Трајање утакмице ограничава се на 10 минута (време се не зауставља), са једним тајм-аута у току игре. Последњи минут игре се штопује (време се зауставља). Уколико једна екипа постигне 21 поен пре истека времена, утакмица се завршава у корист те екипе. У случају нерешеног резултата игра се продужетак док једна екипа не постигне 2 поена предности;

· Утакмице се могу играти на игралиштима са одговарајућом подлогом (паркет, асфалт, бетон и сл.), димензија 15м х 11м. Може се користити половина традиционалног кошаркашког терена, као и прилагођавање расположивим простором;
· Све званичне утакмице, од општинских до државног првенства, играју се лоптама које одговарају правилима игре, величине бр.6;
· Свака екипа је у обавези да понесе на такмичење своје лопте за загревање.
Београдска асоцијација за шкослки спорт
� “прљава игра“ – игра у којој се не зауставља време





